
ЗАПИСНИК

СА ПЕДЕСЕТСЕДМЕ СЕДНИЦЕ ГРАДСКОГ ВЕЋА ГРАДА ЧАЧКА

      Одржане 28. септембра 2026. године, у сали Градског већа града Чачка, са почетком у 8,30 часова.

У   смислу   члана   15.   Пословника   Градског   већа   града   Чачка,   Владан Милић, заменик градоначелника града Чачка, отворио је 57. седницу Градског већа и истом председаваo.

Констатовао је:

· да  од  укупно  13  чланова  Градског  већа  седници  присуствује  12 чланова и то:  Владан Милић, др Иван Глишић, Александар Максимовић, Милка Владисављевић, др Славица Драгутиновић, Александар Каплановић, Бранка Павловић, Драган Штављанин, Милош Обреновић и др Милош Папић и Душан Радојевић, a одсутни су Милун Тодоровић и Владимир Ристовић.
· да у смислу члана 15. Пословника Градског већа града Чачка, Градско веће има кворум,  те  може да ради и пуноважно одлучује;

·   да седници Градског већа присуствују:

· Мирослав Петковић, начелник Градске управе за стручне послове Скуппштине, Градоначелника и Градског већа

· Дејан Рашић, начелник Градске управе за урбанизам

· Небојша Бежанић, руководилац Преговарачког тима за учешће у преговарању за закључивање колективних уговора за јавна предузећа и јавне службе

·    представници средстава јавног информисања
***

У смислу члана 16. Пословника Градског већа града Чачка, Владан Милић предложио је дневни ред који је достављен уз материјал за седницу. 

Питао је да ли има предлога за измену или допуну дневног реда. 

Каконије било предлога за измену и допуну дневног реда, Градско веће је једногласно утврдило следећи:

ДНЕВНИ РЕД:
1. ДОНОШЕЊЕ РЕШЕЊА О ПРИСТУПАЊУ ОТУЂЕЊУ ЈАВНИМ ОГЛАШАВАЊЕМ ГРАЂЕВИНСКОГ ЗЕМЉИШТА ИЗ ЈАВНЕ СВОЈИНЕ 
2. ДОНОШЕЊЕ РЕШЕЊА О ПРИСТУПАЊУ ОТУЂЕЊУ КАТАСТАРСКЕ ПАРЦЕЛЕ БРОЈ 2749/6 КО ЉУБИЋ

3. ДОНОШЕЊЕ РЕШЕЊА О ПРИСТУПАЊУ ОТУЂЕЊУ КАТАСТАРСКЕ ПАРЦЕЛЕ БРОЈ 2749/7 КО ЉУБИЋ

4. ДОНОШЕЊЕ РЕШЕЊА О ДАВАЊУ САГЛАСНОСТИ ЗА УСПОСТАВЉАЊЕ ПРАВА СЛУЖБЕНОСТИ ПРОЛАСКА ПРЕКО КП.БР.944/24 КО ЗАБЛАЋЕ КОЈА СЕ КОРИСТИ КАО ПРИСТУПНА САОБРАЋАЈНИЦА ДО СБТС 10/0.4 КV/КV „ДРАГОВИЋ“ НА КП.БР.944/26 КО ЗАБЛАЋЕ

5. ДОНОШЕЊЕ РЕШЕЊА О ПРЕНОСУ ИНВЕСТИЦИОНИХ ПРАВА „ПУТЕВИ СРБИЈА“ ДОО
6. ДОНОШЕЊЕ ОДЛУКЕ О ЗАКЉУЧИВАЊУ АНЕКСА I КОЛЕКТИВНОГ УГОВОРА ЈАВНОГ КОМУНАЛНОГ ПРЕДУЗЕЋА ЗА ГРЕЈАЊЕ „ЧАЧАК“ ЧАЧАК

7. ДОНОШЕЊЕ РЕШЕЊА О РАЗРЕШЕЊУ ОДНОСНО ИМЕНОВАЊУ ЧЕТИРИ ЧЛАНА ГРАДСКОГ ШТАБА ЗА ВАНРЕДНЕ СИТУАЦИЈЕ
РАД ПО ТАЧКАМА ДНЕВНОГ РЕДА: 

ПРВА ТАЧКА:
ДОНОШЕЊЕ РЕШЕЊА О ПРИСТУПАЊУ ОТУЂЕЊУ ЈАВНИМ ОГЛАШАВАЊЕМ ГРАЂЕВИНСКОГ ЗЕМЉИШТА ИЗ ЈАВНЕ СВОЈИНЕ 


У оквиру ове тачке дневног реда а након уводног излагања Дејана Рашића, Градско веће је једногласно донело следеће

Р Е Ш Е Њ Е
о приступању отуђењу јавним оглашавањем грађевинског земљишта
 из јавне својине града Чачка


I ПРИСТУПА СЕ отуђењу из јавне својине града Чачка путем јавног надметања по тржишним условима катастарске парцеле бр. 638/7 КО Паковраће по врсти грађевинско земљиште изван грађевинског подручја, површине 1728 m2.

           Катастарска парцелa број 638/7 КО Паковраће, површине 1728 m2,  обухваћена је ПРОСТОРНИМ ПЛАНОМ ГРАДА ЧАЧКА („Сл.лист града Чачка“ број 17/2010) и према наведеном планском акту налази се на грађевинском земљишту.


Врста, величина и намена објекта који се могу градити на предметном грађевинском земљишту по његовом отуђењу из јавне својине су стамбени објекти на селу (породични стамбени објекти), економски и помоћни објекти, објекти мале привреде (пословни, комерцијални, услужни) објекти јавних функција као и објекти инфраструктуре и комунални објекти. У оквиру становања дозвољена је изградња стамбених, стамбено-пословних и пословних објеката са делатностима компатибилних становању, а које не угрожавају животну средину. Стамбене објекте на селу градити у стилу амбијенталне архитектуре карактеристичне за ово подручје, настојећи да се сачувају традиционалне вредности.

Почетни износ цене износи  863.568,00  динара. 


Износ депозита је 50% од почетне цене.


II ЈП ГРАДАЦ ЧАЧАК је дужно да након усвајања овог решења припреми и спроведе поступак објављивања огласа за отуђење локације описане тачком I овог решења, у сладу са Одлуком о грађевинском земљишту.


III Поступак отуђења грађевинског земљишта спровешће Комисија за грађевинско земљиште. 

О б р а з л о ж е њ е

Ђумић Бранко је поднео иницијативу за отуђење грађевинског земљишта на кат. парцели бр. 638/7 КО Паковраће из јавне својине путем јавног надметања, заведену под бројем 463-26/2026-IV-2-01 од 21.08.2026. године. Градска управа за урбанизам је по службеној дужности прибавила информацију о локацији бр. 958-1076/2026-IV-2-01 од 28.08.2026. године, као и процену вредности Министарства финансија – Пореска управа Чачак бр.034-431-00-01625/2026 од 22.09.2026. године, извештај судског вештака за област грађевинарства о процени грађевинског земљишта од 18.09.2026. године, као и процену ЈП „Градац“ у складу са чланом 15. став 3. Одлуке о грађевинском земљишту.


Увидом у податке катастра непокретности утврђено је да је кат. парцела бр. 638/7 КО Паковраће у јавној својини града Чачка, да се по врсти земљишта води као градско грађевинско земљиште изван грађевинског подручја и да има површину од 1728 m2. 

Увидом у информацију о локацији бр. 958-1076/2026-IV-2-01 од 28.08.2026. године утврђено је да је кат. парцела бр. 638/7 КО Паковраће обухваћена Просторним планом града Чачка („Сл.лист града Чачка“ бр. 17/2010) и према наведеном планском акту налази се на грађевинском земљишту.

Увидом у обрачун цене достављен по ценовнику ЈП ГРАДАЦ ЧАЧАК, утврђено је да је кат. парцела бр. 638/7 КО Паковраће у 6. зони и да је цена 362,00 дин./m2, увидом у записник о процени непокретности Министарства финансија – Пореска управа Чачак бр. 034-431-00-01625/2026 од 22.09.2026. године да је цена 424,25 дин/m2, а увидом у од извештај судског вештака за област грађевинарства о процени грађевинског земљишта 18.09.2026. године утврђено је да је кат. парцела бр. 638/7 КО Паковраће процењена на 499,75 дин./m2.


Градска управа за урбанизам је узимајући у обзир критеријум веће цене припремила нацрт решења о приступању отуђењу кат. парцеле бр. 638/7 КО Паковраће по процени судског вештака за област грађевинарства, а која износи 499,75 дин./m2, односно по укупној цени од 863.568,00 динара.

Чланом 99. став 2. Закона о планирању и изградњи, између осталог, прописано је да отуђење неизграђеног грађевинског земљишта, када је власник грађевинског земљишта у јавној својини јединица локалне самоуправе спроводи јединица локалне самоуправе.

Чланом 84. став 1. тачка 2) Статута града Чачка прописано је да Градско веће града Чачка доноси акт о приступању располагању непокретностима у јавној својини Града, када је доношење овог акта прописано посебним прописима.


Чланом 11. став 1. Одлуке о грађевинском земљишту прописано је, између осталог, да Градско веће града Чачка доноси акт о приступању располагању грађевинским земљиштем у јавној својини Града када је доношење овог акта прописано посебним прописима, ставом 4. да поступак располагања и прибављања грађевинског земљишта спроводи Комисија за грађевинско земљиште, коју именује градоначелник Града, а ставом 7. истог члана прописано је да стручне и административне послове, као и предлоге одлука и других аката у поступку располагања и прибављања грађевинског земљишта, за надлежни орган припрема орган управе града Чачка надлежан за имовинско – правне послове. 
 

Чланом 16. став 1. Одлуке о грађевинском земљишту прописано је да се отуђење неизграђеног грађевинског земљишта спроводи јавним оглашавањем у поступку јавног надметања или прикупљања понуда јавним огласом.

Чланом 19. став 2. Одлуке о грађевинском земљишту прописано је да Градско веће града Чачка доноси решење да се приступа отуђењу грађевинског земљишта јавним оглашавањем, на основу предлога надлежног органа управе. 


Чланом 20. ове одлуке прописано је да јавни оглас за отуђење грађевинског земљишта припрема и објављује ЈП „Градац“. 
 


Градска управа за урбанизам града Чачка утврдила је да је иницијатива за отуђење наведене локације потпуна и поднета од стране овлашћеног лица, као и да су испуњени прописани услови за приступање располагању грађевинским земљиштем и сходно томе доставила предлог решења о приступању отуђењу наведене кат. парцелe Градском већу.



Како се катастарска парцела бр.638/7 КО Паковраће не налази на површини планиране јавне намене, како није неопходна за обављање делатности и надлежности органа Градске управе Града и од њега основаних установа и предузећа и како је отуђење у интересу Града обзиром да се њиме обезбеђује приход за Град, Градско веће града Чачка је донело решење као у диспозитиву.

ДРУГА ТАЧКА:
ДОНОШЕЊЕ РЕШЕЊА О ПРИСТУПАЊУ ОТУЂЕЊУ КАТАСТАРСКЕ ПАРЦЕЛЕ БРОЈ 2749/6 КО ЉУБИЋ


У оквиру ове тачке дневног реда а након уводног излагања Дејана Рашића, Градско веће је једногласно донело следеће

Р Е Ш Е Њ Е
о приступању отуђењу кат.парцеле бр. 2749/6 КО Љубић


I ПРИСТУПА СЕ отуђењу из јавне својине Града Чачка непосредном погодбом катастарске парцеле бр. 2749/6 КО Љубић, површине 92 m2 Крсмановић Магдалени из Београда, која је власник суседне катастарске парцеле бр. 1902/7 КО Љубић a ради евидентирања и уписа права својине на објекту бр.1 површине 62 m2 означен као помоћна зграда, објекат изграђен без одобрења за градњу, чији се део површине 35 m2 налази на к.п.бр.2749/6 КО Љубић а преостали део од 27 m2 на к.п.бр.1902/7 КО Љубић, изграђеног без грађевинске дозволе.   


II Подносилац захтева Крсмановић Магдалена  се писаним путем сагласила са ценом грађевинског земљишта обрачунатом од стране Министарства финансија - Пореске управе, филијала Чачак од 15.09.2026. године, у износу од 3.501,17 дин./m2, односно укупан износ од 322.107,64 динара.

III Поступак отуђења грађевинског земљишта спровешће Комисија за грађевинско земљиште. 
О б р а з л о ж е њ е

Крсмановић Магдалена из Београда је поднела захтев бр. 463-28/2026-IV-2-07 дана 21.08.2026. године за откуп катастарске парцеле бр. 2749/6 КО Љубић непосредном погодбом, уз образложење да је власник суседне катастарске парцеле бр. 1902/7 КО Љубић и објекта бр.1 који се налази на њој, као и да је ванкњижни власник помоћног објекта укупне површине 62 м2 који се налази делом на к.п.бр.1902/7 КО Љубић у површини 27 м2, а већим делом на суседној к.п.бр.2749/6 КО Љубић у површини од 35м2. У свом захтеву подносилац истиче да има правни интерес да изврши откуп суседне к.п.бр.2749/6 КО Љубић, као грађевинског земљишта у јавној својини непосредном погодбом, а из разлога евидентирања и уписа права својине на објекту изграђеном без грађевинске дозволе а чији део у површини од 35 m2 пада на предметну парцелу. Уз захтев су достављене и потврде о електронској пријави путем дигиталне платформе за наведени објекат број  FOR-71242-01824109-POB-1-2026 и FOR 71242-01823805-POB-1-2026 од 03.02.2026. године.


Градска управа за урбанизам је по службеној дужности прибавила информацију о локацији бр. 958-1077/2026-IV-2-01 од 02.09.2026. године као и податке катастра непокретности.


Увидом у податке катастра непокретности утврђено је да је катастарска парцела бр. 2749/6 КО Љубић површине 92 m2 у јавној својини града Чачка, по врсти земљиште у грађевинском подручју, по култури земљиште под претежним делом објекта, и да се на њој налази објекат бр.1 површине 62 m2 означен као помоћна зграда, објекат изграђен без одобрења за градњу, чији се део површине 35 m2 налази на к.п.бр.2749/6 КО Љубић а преостали део од 27 m2 на к.п.бр.1902/7 КО Љубић, а да је кат. парцела бр. 1902/7 КО Љубић у својини подносиоца захтева и да се на њој налази објекат бр.1 површине 103 m2 као и део објекта бр. 1 са к.п.бр.2749/6 КО Љубић од 27 м2. Увидом у информацију о локацији утврђено да је катастарска парцела бр. 2749/6 КО Љубић обухваћена ПЛАНОМ ГЕНЕРАЛНЕ РЕГУЛАЦИЈЕ „ЉУБИЋ КОЊЕВИЋИ“ у Чачку („Сл. лист града Чачка“ бр. 13/2014, 29/2020 и 15/22-исправка) и да се према наведеном планском акту налази у урбанистичкој зони 4, у саставу урбанистичке целине 4.10 (становање средњих густина 50-150 ст/ха). Прегледом података на националној дигиталној платформи Геосрбија утврђено је да се кат. парцела бр. 2749/6 КО Љубић граничи са кат. парцелом бр. 1902/7 КО Љубић која је у својини подносиоца захтева и да својим обликом и површином не испуњава услове да буде грађевинска парцела.

Увидом у процену Министарства финансија - Пореске управе, филијала Чачак, утврђено је да је наведена кат. парцела процењена на 3.501,17 дин/m2 (укупан износ 322.107,64 динара), а увидом у процену ЈП ГРАДАЦ ЧАЧАК, да је наведена кат. парцела процењена на 2.594,00 дин/m2. 


Чланом 99. став 2. Закона о планирању и изградњи, између осталог, прописано је да отуђење неизграђеног грађевинског земљишта, када је власник грађевинског земљишта у јавној својини јединица локалне самоуправе спроводи јединица локалне самоуправе.

Чланом 84. став 1. тачка 2) Статута града Чачка прописано је да Градско веће града Чачка доноси акт о приступању располагању непокретностима у јавној својини Града, када је доношење овог акта прописано посебним прописима.


Чланом 11. став 1. Одлуке о грађевинском земљишту прописано је, између осталог, да Градско веће града Чачка доноси акт о приступању располагању грађевинским земљиштем у јавној својини Града када је доношење овог акта прописано посебним прописима, ставом 4. да поступак располагања и прибављања грађевинског земљишта спроводи Комисија за грађевинско земљиште, коју именује градоначелник Града, а ставом 7. истог члана прописано је да стручне и административне послове, као и предлоге одлука и других аката у поступку располагања и прибављања грађевинског земљишта, за надлежни орган припрема орган управе града Чачка надлежан за имовинско - правне послове. 
 


Чланом 28. став 1. тачка 2) Одлуке о грађевинском земљишту прописано је да се грађевинско земљиште може отуђити непосредном погодбом у случају исправке граница суседних катастарских парцела.


Градска управа за урбанизам града Чачка позвала је подносиоца захтева да се писаним путем изјасни на цену обрачунату од стране Министарства финансија - Порескa управa, филијала Чачак (3.501,17 дин./m2), која је виша од тржишне цене обрачунате од стране ЈП Градац Чачак.


Дана 24.09.2026. године, подносилац иницијативе се писаним путем сагласила са ценом грађевинског земљишта обрачунатом од стране Министарства финансија - Пореске управе, филијала Чачак (3.501,17 дин./m2) односно укупан износ од 322.107,64 динара. Градска управа за урбанизам града Чачка утврдила је да је иницијатива за отуђење катастарске парцеле бр. 2749/6 КО Љубић уредна, потпуна и поднета од стране овлашћеног лица, као и да су испуњени прописани услови за приступање располагању грађевинским земљиштем и сходно томе доставила предлог решења о приступању отуђењу наведене парцеле Градском већу града Чачка. 
 


Како се катастарска парцела бр. 2749/6 КО Љубић граничи са парцелом која је у власништву подносиоца захтева, како се не налази на површини планиране јавне намене, како је мале површине и не испуњава услове за грађевинску парцелу а неопходна је подносиоцу захтева за упис права својине на предметном објекту и како је отуђење у интересу Града обзиром да се њиме обезбеђује приход за Град, Градско веће града Чачка је донело решење као у диспозитиву.

ТРЕЋА ТАЧКА:
ДОНОШЕЊЕ РЕШЕЊА О ПРИСТУПАЊУ ОТУЂЕЊУ КАТАСТАРСКЕ ПАРЦЕЛЕ БРОЈ 2749/7 КО ЉУБИЋ


У оквиру ове тачке дневног реда а након уводног излагања Дејана Рашића, Градско веће је једногласно донело следеће

Р Е Ш Е Њ Е
о приступању отуђењу кат.парцеле бр. 2749/7 КО Љубић


I ПРИСТУПА СЕ отуђењу из јавне својине Града Чачка непосредном погодбом катастарске парцеле бр. 2749/7 КО Љубић, површине 190 m2 Ђурица Југослави из Београда, која је власник суседне катастарске парцеле бр. 1903/7 КО Љубић, а ради евидентирања и уписа права својине на објекту бр. 2 са к.п.бр. 1903/7 КО Чачак укупне површине 62 m2  означен као помоћна зграда, објекат изграђен без одобрења за градњу чији се део у површини од 29 m2 налази на к.п.бр.2749/7 КО Љубић.

II Подносилац захтева Ђурица Југослава  се писаним путем сагласила са ценом грађевинског земљишта обрачунатом од стране Министарства финансија - Пореске управе, филијала Чачак од 15.09.2026. године, у износу од 3.501,17 дин./m2, односно укупан износ од 665.222,30 динара.

III Поступак отуђења грађевинског земљишта спровешће Комисија за грађевинско земљиште. 

О б р а з л о ж е њ е

Ђурица Југослава из Београда је поднела захтев бр. 463-27/2026-IV-2-07 дана 21.08.2026. године за откуп катастарске парцеле бр. 2749/7 КО Љубић непосредном погодбом, уз образложење да је власник суседне катастарске парцеле бр. 1903/7 КО Љубић и објекта бр.1 који се налази на њој, као и да је ванкњижни власник помоћног објекта бр.2 на к.п.бр. 1903/7 КО Љубић укупне површине 62 м2 који се налази делом на к.п.бр.1903/7 КО Љубић у површини 33 м2, а делом на суседној к.п.бр.2749/7 КО Љубић у површини од 29 м2. У свом захтеву подносилац истиче да има правни интерес да изврши откуп суседне к.п.бр.2749/7 КО Љубић, као грађевинског земљишта у јавној својини непосредном погодбом, а из разлога евидентирања и уписа права својине на објекту изграђеном без грађевинске дозволе а чији део у површини од 29 m2 пада на предметну парцелу. Уз захтев je достављенa и потврдa о електронској пријави путем дигиталне платформе за наведени објекат број  FOR-71242-01593746-POB-1-2026 од 02.02.2026. године.


Градска управа за урбанизам је по службеној дужности прибавила информацију о локацији бр. 958-1078/2026-IV-2-01 од 02.09.2026. године као и податке катастра непокретности.


Увидом у податке катастра непокретности утврђено је да је катастарска парцела бр. 2749/7 КО Љубић површине 190 m2 у јавној својини града Чачка, по врсти земљиште у грађевинском подручју, по култури земљиште под осталим делом објекта, и да се на њој налази део објекта бр.2 са к.п.бр.1903/7 КО Љубић у површини од  29 m2, а да је кат. парцела бр. 1903/7 КО Љубић у својини подносиоца захтева и да се на њој налази објекат бр.1 површине 200 m2 као и објекат бр. 2 површине 62 м2 чији се део у површини од 29 м2 налази на к.п.бр.2749/7 КО Љубић. Увидом у информацију о локацији утврђено да је катастарска парцела бр. 2749/7 КО Љубић обухваћена ПЛАНОМ ГЕНЕРАЛНЕ РЕГУЛАЦИЈЕ „ЉУБИЋ КОЊЕВИЋИ“ у Чачку („Сл. лист града Чачка“ бр. 13/2014, 29/2020 и 15/22-исправка) и да се према наведеном планском акту налази у урбанистичкој зони 4, у саставу урбанистичке целине 4.10 (становање средњих густина 50-150 ст/ха). Прегледом података на националној дигиталној платформи Геосрбија утврђено је да се кат. парцела бр. 2749/7 КО Љубић граничи са кат. парцелом бр. 1903/7 КО Љубић која је у својини подносиоца захтева и да својим обликом и површином не испуњава услове да буде грађевинска парцела.

Увидом у процену Министарства финансија - Пореске управе, филијала Чачак, утврђено је да је наведена кат. парцела процењена на 3.501,17 дин/m2 (укупан износ 665.222,30 динара), а увидом у процену ЈП ГРАДАЦ ЧАЧАК, да је наведена кат. парцела процењена на 2.594,00 дин/m2. 


Чланом 99. став 2. Закона о планирању и изградњи, између осталог, прописано је да отуђење неизграђеног грађевинског земљишта, када је власник грађевинског земљишта у јавној својини јединица локалне самоуправе спроводи јединица локалне самоуправе.

Чланом 84. став 1. тачка 2) Статута града Чачка прописано је да Градско веће града Чачка доноси акт о приступању располагању непокретностима у јавној својини Града, када је доношење овог акта прописано посебним прописима.


Чланом 11. став 1. Одлуке о грађевинском земљишту прописано је, између осталог, да Градско веће града Чачка доноси акт о приступању располагању грађевинским земљиштем у јавној својини Града када је доношење овог акта прописано посебним прописима, ставом 4. да поступак располагања и прибављања грађевинског земљишта спроводи Комисија за грађевинско земљиште, коју именује градоначелник Града, а ставом 7. истог члана прописано је да стручне и административне послове, као и предлоге одлука и других аката у поступку располагања и прибављања грађевинског земљишта, за надлежни орган припрема орган управе града Чачка надлежан за имовинско - правне послове. 
 


Чланом 28. став 1. тачка 2) Одлуке о грађевинском земљишту прописано је да се грађевинско земљиште може отуђити непосредном погодбом у случају исправке граница суседних катастарских парцела.


Градска управа за урбанизам града Чачка позвала је подносиоца захтева да се писаним путем изјасни на цену обрачунату од стране Министарства финансија - Порескa управa, филијала Чачак (3.501,17 дин./m2), која је виша од тржишне цене обрачунате од стране ЈП Градац Чачак.


Дана 24.09.2026. године, подносилац иницијативе се писаним путем сагласила са ценом грађевинског земљишта обрачунатом од стране Министарства финансија - Пореске управе, филијала Чачак (3.501,17 дин./m2) односно укупан износ од 665.222,30 динара. Градска управа за урбанизам града Чачка утврдила је да је иницијатива за отуђење катастарске парцеле бр. 2749/7 КО Љубић уредна, потпуна и поднета од стране овлашћеног лица, као и да су испуњени прописани услови за приступање располагању грађевинским земљиштем и сходно томе доставила предлог решења о приступању отуђењу наведене парцеле Градском већу града Чачка. 
 


Како се катастарска парцела бр. 2749/7 КО Љубић граничи са парцелом која је у власништву подносиоца захтева, како се не налази на површини планиране јавне намене, како је мале површине и не испуњава услове за грађевинску парцелу, а како je неопходна подносиоцу захтева за упис права својине на предметном објекту и како је отуђење у интересу Града обзиром да се њиме обезбеђује приход за Град, Градско веће града Чачка је донело решење као у диспозитиву.

ЧЕТВРТА ТАЧКА:
ДОНОШЕЊЕ РЕШЕЊА О ДАВАЊУ САГЛАСНОСТИ ЗА УСПОСТАВЉАЊЕ ПРАВА СЛУЖБЕНОСТИ ПРОЛАЗА ПРЕКО КП.БР.944/24 КО ЗАБЛАЋЕ КОЈА СЕ КОРИСТИ КАО ПРИСТУПНА САОБРАЋАЈНИЦА ДО СБТС 10/0.4 КV/КV „ДРАГОВИЋ“ НА КП.БР.944/26 КО ЗАБЛАЋЕ


Дејан Рашић у уводном излагању по овој тачки дневног реда упознао је чланове Градског већа са Предлогом за давање сагласности за успостављање права службености пролаза преко кп.бр.944/24 КО Заблаће која се користи као приступна саобраћајница до трафостанице „Драговић“.

По упознавању са предлогом, Градско веће је једногласно донело следеће
Р Е Ш Е Њ Е 

о давању сагласаности за успостављање права службености пролаза преко к.п.бр.944/24 КО Заблаће која се користи као приступна саобраћајница до СБТС 10/0.4 kV/kV „Драговић“ на к.п.бр. 944/26 КО Заблаће

I ДАЈЕ СЕ САГЛАСНОСТ инвеститору Драговић Зорану, за успостављање права службености пролаза преко к.п.бр.944/24 КО Заблаће, а ради трајног и несметаног приступа локацији објекта СБТС 10/0.4 kV/kV „Драговић“ који се налази на к.п.бр.944/26 КО Заблаће, све у складу са планском документацијом.

II Комисија за грађевинско земљиште је спровела поступак и доставила Градској управи за урбанизам града Чачка закључак којим се даје сагласност инвеститору Драговић Зорану из Чачка, за успостављање трајне службености из става I овог решења.
O б р а з л о ж е њ е 

Драговић Зоран је преко свог пуномоћника Таталовић Гордане поднео дана 25.06.2026. године захтев за издавање сагласности за успостављање права службености пролаза преко к.п.бр.944/24 КО Заблаће која се користи као приступна саобраћајница до објекта СБТС 10/0,4 kV/kV „Драговић“ који се налази на к.п. бр. 944/26 КО Заблаће, обзиром да је предметна парцела у јавној својини града Чачка. Уз захтев је приложен Ситуациони план електроенергетских инсталација који је израдио Биро за пројектовање, инжењеринг и консалтинг „Таталовић пројект“.

Градска управа за урбанизам је по службеној дужности прибавила податке катастра непокретности и у складу са чланом 77. став 1. Одлуке о грађевинском земљишту, доставила захтев и приложену документацију Комисији за грађевинско земљиште на разматрање и доношење закључка.  

 Комисија за грађевинско земљиште је спровела поступак и утврдила да је давање сагласности у складу са Законом о планирању и изградњи, Статутом Града Чачка и Одлуком о грађевинском земљишту, а овој управи је доставила записник седнице и документацију дана 23.09.2026. године.
Чланом 84. став 1. тачка 3) Статута града Чачка ("Службени лист града Чачка" број 6/2019) и чланом 11. став 1. Одлуке о грађевинском земљишту ("Службени лист града Чачка" број 5/16, 8/2019, 27/2021 и 11/2023) прописано је да Градско веће града Чачка одлучује, између осталог, о давању сагласности за изградњу или озакоњење објеката на заједничкој парцели. 
Чланом 77. став 1. Одлуке о грађевинском земљишту ("Службени лист града Чачка" број 5/16, 8/2019, 27/2021 и 11/2023) прописано је да заинтересовано лице подноси захтев за давање сагласности надлежном органу управе, који захтев доставља Комисији за грађевинско земљиште, а ставом 4. истог члана прописано је да уколико Комисија за грађевинско земљиште утврди да су испуњени прописани услови за давање тражене сагласности и да је давање сагласности оправдано и целисходно, о томе обавештава надлежни орган управе, наводећи разлоге за свој закључак. По добијању закључка надлежни орган припрема предлог сагласности и доставља га Градском већу, ради доношења.
Увидом у податке катастра непокретности, утврђено је да је к.п.бр.944/24 КО Заблаће у државној својини РС на којој је уписани корисник град Чачак са обимом удела 1/1  површине 1547 m2, док је к.п.бр.944/26 КО Заблаће у приватној својини подносиоца захтева површине 28299 m2.   

Разматрајући поднети захтев, Комисија за грађевинско земљиште  је посебно разматрала питање уписаног права коришћења у корист града Чачка на предметној парцели, којом приликом је закључила да исти сходно члану 102. Закона о планирању и изградњи може претворити право коришћења у право јавне својине града Чачка, а које претварање има само декларативни карактер, с обзиром да је ступањем на снагу Закона о планирању и изградњи конверзија права коришћења у право својине наступила по сили закона.

Сходно свему напред наведеном, Комисија за грађевинско земљиште једногласно је констатовала да је сагласна за успостављање права службености пролаза преко к.п.бр.944/24 КО Заблаће, која се користи као приступна саобраћајница до објекта СБТС 10/0,4 kV/kV „Драговић“ који се налази на к.п.бр.944/26 КО Заблаће.  

Градска управа за урбанизам града Чачка је по добијању закључка Комисије за грађевинско земљиште, припремила предлог сагласности и доставила га Градском већу на одлучивање.


Имајући у виду напред наведено, Градско веће града Чачка је донело решење као у диспозитиву.


ПЕТА ТАЧКА:
ДОНОШЕЊЕ РЕШЕЊА О ПРЕНОСУ ИНВЕСТИЦИОНИХ ПРАВА „ПУТЕВИ СРБИЈА“ ДОО

У оквиру ове тачке дневног реда а након уводног излагања Дејана Рашића и дискусије Владана Милића који је указао да у решењу уместо речи „Каљевац“ треба да стоји реч „Каљавац“, Градско веће је једногласно донело следеће 
Р Е Ш Е Њ Е

о преносу инвеститорских права  “Путеви Србије” д.о.о.


I ПРЕНОСЕ СЕ инвеститорска права “Путеви Србије“ д.о.о. Булевар краља Александра бр.282 Београд, Звездара, матични број: 20132248, ПИБ: 104260456 за потребе извођења радова на рехабилитацији општинских путева и улица у дужини L=9,375 km и то:  пут у МЗ Доња Трепча, Каљавац, L1=0,75 km, МЗ Кошутњак, улица поред бедема, L2=0,4 km, МЗ Кулиновци, Петровића пут, L3=0,305 km, МЗ Лозница, Поштин магацин поред реке, L4=0,12 km, МЗ Лозница, Турски поток, L5=0,25 km, МЗ Мршинци, крак Поповићи, L6=0,25 km, крак Бојовићи, L7=0,52 km, МЗ Мршинци, Златиборска улица, L8=0,50 km, крак L9=0,15 km, МЗ Пријевор, пут поред стругаре Робајци, L10=0,48 km, МЗ Рајац, Мартаћи-Биљеге, L11=1,7 km, МЗ Риђаге, Матовића пут, L12=0,35 km, МЗ Трнава, Живковића пут, L13=0,85 km, МЗ Вапа, пут у засеоку Јаковљевићи, L14=0,2 km, МЗ Виљуша, пут кроз Каоник, L15=2,15 km и улица иза Црногорца L16=0,4 km, на територији града Чачка.


II ОВЛАШЋУЈЕ СЕ “Путеви Србије” д.о.о. да предузима вршење инвеститорске функције у складу са свим важећим законима, правилницима и нормама који регулишу одржавање инфраструктурних објеката као и прибављање пројектне и друге потребне документације, одговарајућих одобрења за извођење грађевинских радова, као и све друге радње у поступку неопходне за спровођење поступка избора извођача радова и надзора над реализацијом тих радова.


III Средства за извођење радова на рехабилитацији општинских путева и улица у дужини L=9,375 km наведених у ставу I овог решења финансираће се из средстава „Путеви Србија“ д.о.о.

 
IV Пренос инвеститорских права важи до завршетка извођења радова на рехабилитацији општинских путева и улица у дужини L=9,375 km наведених у ставу I овог решења.


V Ово решење објавити у „Службеном листу града Чачка“.

О б р а з л о ж е њ е


Заменик градоначелника града Чачка Владан Милић, поднео је иницијативу Градској управи за урбанизам бр. 463-36/2026-IV-2-07 од 25.09.2026. године за доношење одлуке о преносу инвеститорских права на “Путеви Србије” д.о.о. Уз захтев је приложен налог за извођење радова у складу са чланом 69. Закона о путевима, за рехабилитацију општинских путева и улица у дужини L=9,375 km и то:  пут у МЗ Доња Трепча, Каљавац, L1=0,75 km, МЗ Кошутњак, улица поред бедема, L2=0,4 km, МЗ Кулиновци, Петровића пут, L3=0,305 km, МЗ Лозница, Поштин магацин поред реке, L4=0,12 km, МЗ Лозница, Турски поток, L5=0,25 km, МЗ Мршинци, крак Поповићи, L6=0,25 km, крак Бојовићи, L7=0,52 km, МЗ Мршинци, Златиборска улица, L8=0,50 km, крак L9=0,15 km, МЗ Пријевор, пут поред стругаре Робајци, L10=0,48 km, МЗ Рајац, Мартаћи-Биљеге, L11=1,7 km, МЗ Риђаге, Матовића пут, L12=0,35 km, МЗ Трнава, Живковића пут, L13=0,85 km, МЗ Вапа, пут у засеоку Јаковљевићи, L14=0,2 km, МЗ Виљуша, пут кроз Каоник, L15=2,15 km и улица иза Црногорца L16=0,4 km, од стране „Путеви Србија“ д.о.о. број 953-19404/26-2 од 23.09.2026. године, који је издат на основу Предмера и предрачуна број 953-19404 од 21.09.2026. године.

Чланом 134а став 4. Закона о планирању и изградњи ("Службени гласник РС", бр. 72/2009, 81/2009, 64/2010 – одлука УС РС, 24/2011, 121/2012, 42/2013 - одлука УС РС, 50/2013 - одлука УС РС, 98/2013 - одлука УС РС, 132/2014, 145/2014, 83/2018, 31/2019, 37/2019 - други закон, 9/2020, 52/2021, 62/2023 и 91/2025) прописано је да је инвеститор изградње општинских путева и улица јединица локалне самоуправе, или правно лице које је основано да врши инвеститорска права или коме је одлуком јединице локалне самоуправе пренето да врши инвеститорска права.

 Ставом 5. истог члана прописано је да изузетно од става 4. овог члана, јединица локалне самоуправе може одлуком надлежног органа јединице локалне самоуправе пренети инвеститорска права и на правно лице из става 3. овог члана, уз претходну сагласност тог правног лица.

Чланом 24. Закона о јавној својини ("Службени гласник РС" бр. 72/2011, 88/2013, 105/2014, 104/2016 – др. закон, 108/2016, 113/2017, 95/2018, 153/2020 и 94/2024) прописано је да државни органи и организације, органи и органиозације аутономне покрајне и јединица локалне самоуправе, носиоци права коришћења из члана 18. и корисници из члана 21. овог закона управљају покретним и непокретним стварима у јавној својини које користе. Ставом 2. прописано је да управљање стварима у јавној својини у смислу става 1. овог члана, јесте њихово одржавање, обнављање и унапређивање, као и извршавање законских и других обавеза у вези са тим стварима, ако за одређени случај права коришћења, односно коришћења законом није нешто друго прописано.


Чланом 84. Статута града Чачка („Службени лист града Чачка“ бр. 6/2019) прописано је да Градско веће града Чачка ближе уређује прибављање, располагање, коришћење и управљање стварима у јавној својини Града у складу са важећим прописима.   

Чланом 20. Одлуке о прибављању, располагању и управљању стварима у јавној својини града Чачка („Службени лист града Чачка“ бр. 14/2018 и 8/2019) прописано је да Градско веће града Чачка доноси одлуку о извођењу радова на реконструкцији непокретности у својини Града.

Увидом у налог за извођење радова у складу са чланом 69. Закона о путевима, за рехабилитацију општинских путева и улица у дужини L=9,375 km и то:  пут у МЗ Доња Трепча, Каљавац, L1=0,75 km, МЗ Кошутњак, улица поред бедема, L2=0,4 km, МЗ Кулиновци, Петровића пут, L3=0,305 km, МЗ Лозница, Поштин магацин поред реке, L4=0,12 km, МЗ Лозница, Турски поток, L5=0,25 km, МЗ Мршинци, крак Поповићи, L6=0,25 km, крак Бојовићи, L7=0,52 km, МЗ Мршинци, Златиборска улица, L8=0,50 km, крак L9=0,15 km, МЗ Пријевор, пут поред стругаре Робајци, L10=0,48 km, МЗ Рајац, Мартаћи-Биљеге, L11=1,7 km, МЗ Риђаге, Матовића пут, L12=0,35 km, МЗ Трнава, Живковића пут, L13=0,85 km, МЗ Вапа, пут у засеоку Јаковљевићи, L14=0,2 km, МЗ Виљуша, пут кроз Каоник, L15=2,15 km и улица иза Црногорца L16=0,4 km од стране „Путеви Србија“ д.о.о. утврђено је да је налог издат од стране STRABAG d.o.o. Београд – огранак Путеви Чачак и да предрачунска вредност радова  износи 120.185.697,49 динара без ПДВ-а и да ће она бити накнадно коригована након извршене верификације цена у Сектору за стратегију пројектовање и развој. 
 
Градска управа за урбанизам града Чачка утврдила је да је оправдана иницијатива за преношење инвеститорских права “Путеви Србије“ д.о.о, за потребе извођења радова на рехабилитацији општинских путева и улица у дужини L=9,375 km наведених у ставу I овог решења, на територији града Чачка.


На основу наведеног Градска управа за урбанизам града Чачка, доставља овај предлог решења Градском већу града Чачка ради усвајања. 

ШЕСТА ТАЧКА:
ДОНОШЕЊЕ ОДЛУКЕ О ЗАКЉУЧИВАЊУ АНЕКСА I КОЛЕКТИВНОГ УГОВОРА ЈАВНОГ КОМУНАЛНОГ ПРЕДУЗЕЋА ЗА ГРЕЈАЊЕ „ЧАЧАК“ ЧАЧАК


У оквиру ове тачке дневног реда а након уводног излагања Небојше Бежанића који је чланове Градског већа упознао са Анексом I Колективног уговора ЈКП „Чачак“ Чачак, којим се измењем члан 83. став 1. који се односи на процент увећања зараде запосленог и члан 105. у којем је додат став у вези исплате зајма за набавку огрева, зимнице и уџбеника у новчаном износу који одреди Надзорни одбор, Градско веће је једногласно донело 

ОДЛУКУ

ЗАКЉУЧУЈЕ СЕ Анекс I Колективног уговора Јавног комуналног предузећа за грејање „Чачак“ Чачак, у тексту који је саставни део ове одлуке.
СЕДМА ТАЧКА:
ДОНОШЕЊЕ РЕШЕЊА О РАЗРЕШЕЊУ ОДНОСНО ИМЕНОВАЊУ ЧЕТИРИ ЧЛАНА ГРАДСКОГ ШТАБА ЗА ВАНРЕДНЕ СИТУАЦИЈЕ

Мирослав Петковић у уводном излагању по овој тачки дненвог реда упознао је чланове Градског већа са Предлогом за разрешење односно именовање четири члана Градског штаба за ванредне ситауције који се разрешавају дужности јер је дошло до престанка основа по коме су именовани и именују нови чланови Градског штаба за ванредне ситуације а све у складу са Одлуком о образовању Градског штаба за ванредне ситуације на територији града Чачка. 

По упознавању са предлогом, Градско веће је донело следеће
РЕШЕЊЕ

О РАЗРЕШЕЊУ  ОДНОСНО ИМЕНОВАЊУ ЧЕТИРИ ЧЛАНА ГРАДСКОГ ШТАБА ЗА ВАНРЕДНЕ СИТУАЦИЈЕ НА ТЕРИТОРИЈИ ГРАДА ЧАЧКА

I. Разрешавају се дужности чланови Градског штаба за ванредне ситуације на територији града Чачка, због престанка основа по коме су именовани: 

- Братислав Зечевић, 

- Зоран Пантовић, 

- Мирјана Ђоковић,

- Милан Бојовић

II. Именују се за чланове Градског штаба за ванредне ситуације на територији града Чачка:

-   Марија Рајић, саветник на пословима цивилне заштите и цивилне одбране      у Служби  за безбедност и одбрану Градске управе за опште и заједничке послове града Чачка,
-    Срђан Бошковић,  директор ЈКП ,,Водовод“ Чачак,

-    Драган Николић, в.д. директорa ЈКП ,,Комуналац“ Чачак,

· Братислав Зечевић, в.д. директора ЈП ,,Градац“ Чачак
III. Ово решење објавити у ,,Службеном листу града Чачка“.
***
Владан Милић обавестио је чланове Градског већа да је одлучено по свим тачкама дневног реда, па је 57. седницу Градског већа закључио у 13 часова и 53 минута.  
ГРАДСКО ВЕЋЕ
Број: 06-140/2026-III
28. септембар 2026. године

ПРЕДСЕДАВАЈУЋИ СЕДНИЦОМ

Владан Милић
заменик градоначелника
Записник са 57. седнице Градског већа усвојен је на 59. седници Градског већа број 06-150/2026-III од 16. октобра 2026. године.

